**Óravázlat**

**a Szitakötő 57. számának Inczédy Tamás: A Kukumbár bolygó legendája c. olvasmányához**

**Pedagógus neve:** Pörgye – Csehák Kitti

**Tantárgy:** Napközis foglalkozás 2x45 perc

**Osztály:** 2.b

**Az óra témája:** Inczédy Tamás: A Kukumbár bolygó legendája c. mese feldolgozása

**Az óra cél- és feladatrendszere:** Irodalmi művek megismerése. Szövegértő képesség és szövegemlékezet fejlesztése. Lényegkiemelés segítése. Képzelőerő, fantázia erősítése.Élményekkel teli tanulás biztosítása.

**Tantárgyi kapcsolódás:** magyar nyelv és irodalom, környezetismeret, technika, vizuális kultúra

**Eszközök:** Szitakötő folyóirat, interaktív tábla, szókártyák, tabletek, gyurma, csomagolópapír, filctoll, krepp-papír, wc papír guriga, dobozok

* **Bevezetés – Óra témájának felvezetése, ráhangolódás**
* **Színcápa játék:** A játéktér két szélén két vonalat húzunk, kijelöljük az első cápát.A kijelölt játéktér közepén vadászik a cápa. Amikor egy színt kiált, azoknak, akiknek a ruházatán látható a kimondott szín, átszaladnak a túlsó vonal mögé. Eközben a fogó igyekszik közülük valakit elkapni. Akit először sikerül megfognia, az lesz az új fogó. Ha valaki nem szalad át, mikor a ruháján látható színt kiáltják, fogóvá válik. Vita esetén a játékvezető dönt.
* **Ismerkedés a folyóirattal, irányított beszélgetés:** Minden tanuló kap egy-egy folyóiratot. Mielőtt belelapoznának, korábbi olvasmányélményeiket elevenítjük fel az újsággal kapcsolatban (az őszi számban a tükörrel kapcsolatban olvastunk sok-sok érdekességet, Kelemen Tamás: Foncsor c. meséje is feldolgozásra került).

*„Ki volt Foncsor?”*

*„Mi történt Foncsorral?”*

Ezután a folyóiratot adott idő alatt átlapozgatják, megismerkednek a benne szereplő témákkal, majd elmondják, hogy ki milyen érdekességet talált az újságban, mit szeretne elolvasni? A címlapot újra megnézve megbeszéljük, hogy mi az újságban szereplő mesék, versek, történetek témája.

*„Milyen bolygókat ismertek?”*

*„Hogy hívják a mi bolygónkat?”*

* **Bolygók dal megtanulása:** A Kids TV fordításában magyarul is megtalálható Bolygók dalt meghallgatjuk, majd megtanuljuk közösen

<https://www.youtube.com/watch?v=kx2wU9fVP0Y>

* **Fő rész – Mese meghallgatása és feldolgozása**
* **Mese címének megismerése, gondolatok a cím alapján**

A „Kukumbár bolygó” –ról való elképzelések meghallgatása.

*„Hol lehet Kukumbár?”*

*„Kik lakhatnak Kukumbáron?”*

*„Milyen lehet Kukumbár?”*

A tanulók a cím megismerése, valamint a folyóirat képeinek megtekintése után

elmondhatják, hogy szerintük miről fog szólni a történet.

* **A Kukumbár bolygó legendája című mese meghallgatása**

Online hanganyag segítségével: <https://ligetmuhely.com/szitakoto/inczedy-tamas-a-kukumbar-bolygo-legendaja/> A tanulók a folyóiratban követhetik a szöveget.

* **Mesével kapcsolatos gondolatok, érzelmek meghallgatása, további ismeretlen kifejezések megbeszélése**

*„Tetszett a mese? Ha igen, miért, ha nem, miért nem?”*

*„Kik szerepeltek a mesében?”*

*„Milyen színek vitatkoztak?”*

*„Milyen szín lett végül a bolygó?”*

* **Csoportalakítás:** A gyerekek a továbbiakban csoportban dolgoznak, a csoportalakításhoz színkártyát húznak – kék, sárga, zöld és lila, majd a megfelelő színkártyás asztalhoz ülnek.
* **A cselekmény történetének sorba rendezése:** A történet mondatai az asztalon lévő borítékban vannak csíkokra vágva, a csoport tagjainak feladata a cselekmény történetének megfelelő sorrendbe tétele (1. számú melléklet).
* **Színkavalkád:** Beszélgetés a színkeverésről, majd a kiosztott tableteken az alábbi wordwall játékkal megkeresik melyik színek keveréséből melyik színt kaphatják.

<https://wordwall.net/hu/resource/7165153/sni/sz%c3%adnek-kever%c3%a9se-melyik-sz%c3%adnekb%c5%91l-kapjuk>

* **Kreatív csapatmunka**: A csapatok feladata a mese megjelenítése a teremben található kreatív eszközök felhasználásával. A csapattagok közösen megbeszélik az eszközöket, a folyamatokat, kiosztják egymás között a feladatokat.
* **Befejezés, óra zárása**

Tanulók munkájának **értékelés**e, tanulói élmények/tapasztalatok/gondolatok meghallgatása.

**Melléklet**

1. számú melléklet

Laura kapitány az űrből elindult haza.

Az űrhajóból kifogyott az üzemanyag.

Laura kapitány ropit szórt a tartályba.

Egy bolygón földet ért.

A kék és sárga hadsereg egymás ellen harcolt.

A két kapitány nem tudta eldönteni, ki a felsőbbrendű.

Laura kapitány zölddé nevezte a bolygót.

A bolygóra békesség szállt.

Laura kapitány elindult hazafelé.